Elva ujula eskiis. Foto: Sirkel&Mall
#000001
Elva vallavolikogu võttis eilsel istungil vastu valla eelarve, mille kogumaht koos investeeringutega on 25, 8 miljonit eurot. Eelarve põhimõtted ja sisu lähtuvad valla ühinemislepingust.
#000003
Abivallavanem Heiki Hanseni sõnul on eelarves planeeritud suuremad investeeringud Elva Kesk tänava ja -väljaku ehitus ning Puhja koolihoone renoveerimine. Täpsemad ehitusplaanid poleemikat tekitanud ujula- spordihoone osas selguvad hiljemalt aprilli volikogus. “Aasta lõpus saame spordihoone ehitusega alustada, selleks on raha eelarves olemas,” selgitas Heiki Hansen.
#000004
Lisaks on eelarvesse planeeritud mitmed investeeringud nagu Kentsi paisjärve puhastamine ja Rõngu ning Käärdi kergliiklusteed, mis sõltuvad EAS-i positiivsest rahastamisotsusest. Tulevasest rahastamisotsusest sõltub ka Ulila keskuse renoveerimine.
#000005
Elva vallas on 2018. aasta 1. jaanuari seisuga 14612 elanikku, maksumaksjaid 6173 ning elanike keskmine sissetulek kuus 1024 eurot.
#000006